《浮邱社怀赵太史》
明代·梁柱臣

葛洪丹井久芜没，浮邱羽人不可攀。万里冥搜待仙吏，千秋灵迹出人间。

地开玄圃非凡界，客是蓬莱最上班。独立池台挹遗韵，天风吹鬓放歌还。

作者简介：梁柱臣，字彦国，一字衡南。顺德人。明世宗嘉靖二十五年（一五四六）举人。官马龙州知州、刑部员外郎。清温汝能《粤东诗海》卷二六，清梁九图、吴永南《岭表诗传》卷三有传。